kardosdrur/scandi-wiki huggingface dataset:
Simoni

Simoni var i kirken betegnelsen for at modtage åndelige eller kirkelige goder for penge eller gods, og var en forbrydelse efter kanonisk ret. Navnet stammer fra Simon Mager der ifølge Apostlenes Gerninger (8, 18-24) ville købe evnen til at meddele helligånden ved håndspålæggelse. Forsøget blev afvist, og simoni har derfor altid været forbudt indenfor den kristne kirke. På Første Laterankoncil i 1123 blev dette forbud fornyet i Den katolske kirke. I de fleste andre kirker findes det også klare regler som forbyder fænomenet.

Især i middelalderens investiturstrid der handlede om sammenblandingen mellem kirkelig og verdslig autoritet var der store problemer med simoni, da mange gjorde karriere ved at købe sig et kirkeligt embede. Verdslige herskere udnyttede også muligheden til at placere loyale personer i embeder gennem bestikkelser.

Den kanoniske ret straffede i Simonisager begge implicerede parter med suspension og ekskommunikation. Simoni gjaldt ikke kun erhvervelse af embeder, men også forvaltning af sakramenter, salg af relikvier og optagelse i gejstlige ordener.

Også efter reformationen har man haft problemer med simoni, i Danmark begunstiget af patronatsretten til præstekaldene. Det førte til at man i Danske Lov fastsatte at den som til et præsteembede indvies, forpligtes til at gjøre sin højeste ed for Superintendanten, at han hverken selv eller ved andre har budet, givet eller lovet nogen gave for at bekomme Kaldet; Denne simonied blev først afskaffet i 1870, hvor den blev afløst af en tilsvarende om at man ikke har noget uhæderligt middel til at få embedet.

Eksterne kilder/henvisninger 
 Kirkeleksikon for Norden, Jydsk Forlags-forretning og Hagerups Forlag, 1900-1929

Kristendom
The Glimmer Twins

The Glimmer Twins er et pseudonym, der blev givet til Mick Jagger og Keith Richards fra The Rolling Stones. De to bruger det ofte når de producerer, og kreditere Stones albums. Navnet stammede efter sigende under en ferie som Jagger og Richards var på i Brasilien, i 1969, sammen med deres daværende kærester Marianne Faithfull og Anita Pallenberg. 

Ved forskellige måltider, hvor et ældre engelske par spiste ved det samme bord som rock stjernerne, blev de ved med at spørge Richards og Jagger hvem de var. Da de nægtede at fortælle dem hvem de var, hvad rygterne fortæller, blev det ældre par ved med at sige: Bare give os noget glimmer (som giv os et hint om jeres rigtige navne), for parret genkendte dem fra forskellige fjernsynsprogrammer og aviser, men kunne i første omgang ikke huske hvorfra . 

Jagger og Richards var så fornøjet over denne talemåde, at de begyndte at kalde dem selv for The Glimmer Twins, når de skulle producere Rolling Stones plader. Pseudonymet The Glimmer Twins optrådte første gang på albummet It's Only Rock 'n' Roll, som Jagger og Richards måtte overtage ansvaret for under produktionen. Det blev dengang ikke givet nogle forklaring på hvem der skjulte sig bag det.

Album af The Glimmer Twins 

 It's Only Rock 'n' Roll
 Black and Blue
 Love You Live
 Some Girls 
 Emotional Rescue
 Sucking in the Seventies
 Tattoo You
 Still Life (American Concert 1981)
 Undercover (Co-producer Chris Kimsey)
 Dirty Work (Co-producer Steve Lillywhite)
 Steel Wheels (Co-producer Chris Kimsey)
 Flashpoint (Co-producer Chris Kimsey)
 Voodoo Lounge (Co-producer Don Was)
 Stripped (Co-producer Don Was)
 Bridges to Babylon (Co-producer Don Was; Rob Fraboni, Danny Saber, Pierre de Beauport og The Dust Brothers)
 A Bigger Bang (Co-producer Don Was)

Eksterne kilder og henvisninger 

 http://www.timeisonourside.com/twins.html

Fodnote 

The Rolling Stones
Pseudonymer
Lønmodtagernes Garantifond

Lønmodtagernes Garantifond (LG), er en solidarisk forsikringsfond, som alle private arbejdsgivere betaler til.

Formålet med fonden er at sikre lønmodtagere korrekt og hurtig udbetaling af løn, hvis en virksomhed lukker på grund af konkurs eller lignende. Alle private arbejdsgivere bidrager til fonden gennem deres finansieringsbidrag.

Når en arbejdsgiver er trådt i betalingsstandsning, kan fonden medvirke til at sikre, at arbejdsgiveren kan udbetale løn til sine ansatte under betalingsstandsningen. Herved øges chancerne for, at truede arbejdspladser kan bevares.

Videre læsning 

 Peter Møgelvang-Hansen & Jakob Juul-Sandberg (2022): Kreditorforfølgning - materiel foged- og konkursret. 9. udgave. Karnov Group.

Reference

Eksterne henvisninger 

 LG’s hjemmeside 
 Lov om Lønmodtagernes Garantifond på retsinformation.dk (af 20. juni 2011)
 Statistik om Lønmodtagernes Garantifond (LG) på atp.dk (marts 2023)

Fonde fra Danmark
LG

LG er flertydig og refererer til:

 Landgericht - en tysk regionalret
 Left Guard i amerikansk fodbold
 LG Corporation - et sydkoreansk virksomhedskonglomerat og holdingselskab
 LG Display - et datterselskab til LG Corporation som producerer en række skærm-elektronikprodukter
 LG Electronics - et datterselskab til LG Corporation som producerer en række elektronikprodukter
 Lawrence Graham - en London-baseret erhvervsjurist-virksomhed
 Litauiske Jernbaner (Lietuvos Geležinkeliai)
 Lønmodtagernes Garantifond - en garantifond for danske lønmodtagere

Se også:
 IATA-kode for Luxair
 Lesbian and Gays - LGBT Danmark
Eurythmics

Eurythmics var en new wave- og synthpopduo, der blev dannet i 1980 med Annie Lennox og Dave Stewart. Oprindeligt hed de The Tourist. De var blevet finansieret af bl.a. Elton John, men formåede at formøble pengene, inden de havde været i studiet.

De slog for alvor igennem på deres andet album Sweet Dreams (Are Made of This), som også er navnet på den mest succesfulde af singlerne. Ud over "Sweet Dreams" var nummeret "Love Is a Stranger" også på albummet.

Pause 
Duoen var fra 91 til 98 gået i opløsning, men i 1999 mødtes Lennox og Stewart igen og besluttede sig for at starte bandet op igen, hvilket resulterede i albummet Peace, som blandt andet indeholder numrene "17 Again" og "I Saved the World Today". I 2014 blev Eurythmics samlet igen kortvarigt i forbindelse med The Recording Academys hyldest af The Beatles under titlen "The Night That Changed America: A Grammy Salute to The Beatles".

Stil 
Eurythmics var med til at sætte gang i den store new wave-bølge, der havde sin storhedstid i 1980'erne. Gruppen er senere gået over i en lidt mere rocket genre.

På deres seneste album Peace er de dog blevet mere afdæmpede og popinspirerede.

Diskografi 
 In the Garden (1981)
 Sweet Dreams (Are Made of This) (1983)
 Touch (1983)
 Be Yourself Tonight (1985)
 Revenge (1986)
 Savage (1987)
 We Too Are One (1989)
 Greatest Hits (1991)
 Live 1983-1989 (1993)
 Peace (1999)
 Ultimate Collection (2005)
 Boxed (2005)

Eksterne henvisninger 
 Eurythmics' officielle hjemmeside 

Musikgrupper fra Storbritannien
Musikgrupper fra 1980
Lupus Thunder

Lupus Thunder (født Matthew Wayne Stigliano den 8. august 1972 i Philadelphia, Pennsylvania er en amerikansk tidligere guitarist fra bandet The Bloodhound Gang.

Han er en stor Philadelphia Flyers fan.

Guitarister fra USA
Jordens Folk

Jordens Folk er et populærvidenskabeligt etnografisk tidsskrift, der er udgivet af Dansk Etnografisk Forening siden 1965. Det er et af de eneste Skandinaviske antropologiske og etnografiske tidsskrifter, hvor fagfolk formidler viden om verdens mangfoldighed af folkeslag og kulturer. Jordens Folk formidler ikke blot informationer om andre kulturer, men også om de andre kulturers opfattelse af, hvordan verden ser ud fra deres synspunkt.

I 2015 blev tidsskriftet digitalt tilgængeligt.
Det er nu tilgængeligt fra tidsskrift.dk-platformen.
Nogle ældre udgaver er blevet indskannet.

Se også 
 Tidsskriftet Antropologi

Referencer 

Tidsskrifter fra Danmark
Halisterese

Halisterese (saltberøvelse) er svind af kalk i knoglerne ved sygelige tilstande. Ordet kommer fra græsk, hals betyder salt og steresis betyder berøvelse. Tilstanden kan påvises ved røntgenundersøgelse.

Bevægeapparatets sygdomme
Dansk Etnografisk Forening

Dansk Etnografisk Forening er en forening, der er åben for alle, der interesserer sig for udviklingen inden for etnografi og antropologi.

Foreningen udgiver tidsskriftet Jordens Folk, hvor fagfolk formidler viden om andre folkeslag og fremmede kulturer. Derudover søger foreningen ved debat og kritisk formidling at bidrage med faglige kommentarer og give en etnografisk indfaldsvinkel til den generelle kultur- og samfundsudvikling.

Se også 
 Antropologforeningen i Danmark

Eksterne henvisninger 
 Dansk Etnografisk Forening – officiel website

Etnografisk Forening
Antropologi
Mødomsrekonstruktion

Mødomsrekonstruktion, også kaldet Hymenrekonstruktion, Jomfruhinderekonstruktion, er et mindre medicinsk indgreb der indebærer en kirurgisk sammensyning af slimhindekanterne på den bristede mødom eller lidt af vaginalslimhinden. Der lægges et lille v-formet snit i skeden, hvorefter huden foldes sammen og snittet sys op igen, således at hullet derved bliver mindre. Indgrebet foretages almindeligvis ambulant under lokalbedøvelse og varer 10-15 minutter. Trådene i sammensyningen forsvinder af sig selv efter et par uger, og kan bagefter kan ingen se eller føle at der har været foretaget en rekonstruktion. Der gives ikke offentligt tilskud til operationen.

Mødomsrekonstruktioner foretages i Danmark hovedsagligt på kvinder fra muslimske miljøer, hvor det anses for vigtigt at pigen er jomfru på bryllupsnatten. Mødomsrekonstruktionen er et kosmetisk indgreb, men hvis pigen anses for at truet på livet hvis hun ikke kan fremvise en intakt mødom, kan indgrebet alligevel foretages på statens regning.

Se også 
 Hymenektomi

Referencer

Eksterne henvisninger 
 I kø for at få ny mødom 
 Modne kvinder køber ny mødom 
 Etniskung.dk - viden, brevkasse og anonym rådgivning om mødommen

Gynækologi
Kosmetiske indgreb
Kota Kinabalu

Kota Kinabalu, tidligere Jesselton, er hovedstad i Sabah, en af delstaterne i Malaysia, ligesom den er hovedstad for Sabah's West Coast Division. Kota Kinabalu ligger på nordvestkysten af øen Borneo ud mod Det Sydkinesiske Hav og Tunku Abdul Rahman Parken (med bl.a. den idylliske Gaya Island) på den ene side, og med bjerget Mount Kinabalu i Kinabalu Nationalpark i baggrunden på den anden side, strækker Kota Kinabalu sig langs flere kilometer kyststrækning samt stadig længere ind i landet. Med en anslået befolkning på 532.129 i selve byområdet og omkring 700.000 inkl. oplandet er Kot Kinabalu den største by i Sabah og den sjettestørste by i Malaysia.

Kota Kinabalu – der ofte blot betegnes som KK – er kendt nationalt og internationalt som et turistmæssigt gateway samt som en af de mest betydningsfulde adgangsveje for turister, der vil dybere ind i Sabah og Borneo. Kinabalu National Park ligger blot 90 km og 2 timers kørsel fra byen, ligesom der er mange turistmæssige seværdigheder i selve byen. Kota Kinabalu er – sammen med Kuching i Sarawak – samtidig ved at vokse til et stadig mere betydningsfuldt center for kommercielle og industrielle aktiviteter i Øst-Malaysia, hvad der er med til at gøre byen til en af de hurtigst voksende byer i Malaysia.

Referencer

Eksterne henvisninger 

Byer i Malaysia
Mount Kinabalu

Mount Kinabalu el. Mt. Kinabalu (Malay: Gunung Kinabalu) er et af Sydøstasiens højeste bjerge. Det ligger i Kinabalu National Park (med UNESCO-status som en del af vor verdensarv) i den østmalaysiske delstat Sabah i den nordlige del af øen Borneo, hvor Mount Kinabalu udgør en del af bjergkæden Crocker Range.

Bjergets højde er senest revideret i 1997, hvor man ved hjælp af satellit-teknologi fastsatte højden på toppen (der kaldes Low’s Peak) til 4.095 m, hvilket er 6 m lavere end tidligere beregnet. Mount Kinabalu er det trediehøjeste i Sydøstasien efter Hkakabo Razi i Myanmar (Burma) og Puncak Jaya i den indonesiske del af New Guinea. Dermed er bjerget også såvel Malaysias højeste bjerg samt det højeste bjerg på Borneo.

Mount Kinabalu og regionen omkring bjergmasivet og Crocker Range udviser en overdådig righoldig variation af planter, og området betegnes som et af verdens mest værdifulde biologiske centre.

Den højeste top af Mount Kinabalu – Low's Peak – kan relativt let bestiges af trekkere i rimelig god fysisk form, og der stilles ingen krav om anvendelse af bjergbestigningsudstyr. Derimod findes der andre bjergtoppe inden for Mount Kinabalu-massivet og Crocker Range, som stiller større krav om bjergbestigningsmæssige færdigheder.
Bjerget kan bestiges på 1,2 eller 3 dage

Sabah
Bjerge i Asien
Malaysias geografi
Verdensarvsområder i Asien-Australasien
Tale baglæns

Tale baglæns er en sprogleg som går ud på at læse / udtale ordene i en given sætning bagfra. Derved bliver ”tale” til ”elat” og ”baglæns” bliver til ”snælgab” Der findes to forskellige retninger indenfor tale baglæns:

Den klassiske, hvor en hel sætning læses fra højre mod venstre ”ertsnev dom erjøh”. Det er typisk her man finder de velkendte palindromer ”Se så, René, smid du nu den røde messing-nisse med ørnedun ud, dimsen er Åses” og ”Otto”.

Den nyere og efterhånden fremherskende version, hvor det enkelte ord stadig læses højre mod venstre, mens sætningen læses venstre mod højre ”erjøh dom ertsnev”, er især populær i forholdet til navne. Således bliver "Mads Skov Hansen" til "Sdam Voks Nesnah" mens "Otto" fortsat hedder "Otto".

Se også
Snakke bagvendt

Sproglege
Den færøske gås

Den færøske gås (Føroyska gásin) er formodentlig den ældste form for tamgås i Europa og muligvis direkte efterkommer af de tamgæs, som landnamsfolk medbragte fra Skandinavien og de Britiske øer. 
 
Da der på Færøerne ikke er nogen rovdyr, der kan genere gåseholdet, er der udviklet en særlig “gåsekultur” på Færøerne, som ikke findes tilsvarende i nabolandene. 
Fra maj til oktober ses gåseflokkene gående frit i udmarken, hvor de ernærer sig af det saftige korte sommergræs, uden nogen form for tilskudsfodring.

I vinterhalvåret færdes gæssene i mange bygder parvis frit omkring på den dyrkede indmark. I nogle bygder er indmarken af en så god kvalitet og beskaffenhed, at gæssene tidligere heller ikke i vinterhalvåret fik noget tilskudsfoder. Dog blev der de fleste steder givet lidt foder i snevejr, samt lige før og i æglægningsperioden. De egenskaber, som den færøske gås har i dag, er resultatet af den naturlige selektion gennem århundreder, hvor kun de mest hårdføre og nøjsomme fugle har formået at få afkom.

Egenskaber 
I Nordisk Genbank Husdyr beskrives racen således: En ikke for stor og slet ikke grov gås af bygning, men modsat må den heller ikke blive forfinet og for sirlig. Er meget hårdfør og modstandsdygtig over for vejrlig og sygdomme og tåler således et barskt klima. Den er nøjsom, meget fodersøgende og den har et godt saftigt kødsæt. Er noget temperamentsfuld vågen og vagtsom og den vil helst være afsondret i rugetiden. Videre beskrives racen fænotypisk ret detaljeret: Gase 5-5,5 kg, Gås: 4-4,5 kg, Ægvægt: 130 gram. 

Der findes ca. 20 forskellige ord på færøsk, der beskriver de mange farve- og tegningsvarieteter. Mange af fuglene er med tiden blevet opblandet, efter indkrydsning af andre indførte gåseracer. Privatpersoner på Færøerne har i en årrække prøvet at vække interesse for bevaring af den oprindelige race.

Foruden bestanden på Færøerne, findes der små bestande af færøske gæs i Danmark, Norge, på Shetlandsøerne og i Tyskland. 

De fleste af de færøske gæs slagtes i december måned ved en vægt på 4-5 kg. Efter 3-4 ugers fedning bliver ungerne slagtet. Tidligere blev de fleste, efter en let tørsaltning, vindtørret til vinterforråd, og skønt dette endnu er almindeligt, ender langt de fleste gæs i dag på julebordene.

Eksterne henvisninger 
 Gásahald í Føroyum, Ditlev Hammer 
 Færøsk gås 

Gås
Tamgæs
Færøernes fauna
Museet for Samtidskunst

Museet for Samtidskunst er et dansk kunstmuseum. Museet åbnede i 1991 og opnåede statsanerkendelse i 1994. Museet drives med tilskud fra Roskilde Kommune og staten. 

Museet havde indtil 2021 lokaler i  (også kaldet Det Gule Palæ) midt i Roskilde, hvor Absalonsbuen forbinder palæet med Roskilde Domkirke. Museet er i dag uden lokaler og udstiller på midlertidige lokationer og digitalt. 

Museet for Samtidskunst blev oprettet efter fluxusfestivalen Festival of Fantastics afholdt i Roskilde i 1985. Museet for Samtidskunst har lagt fokus på eksperimenterende og procesorienteret kunst tilknyttet dialog i form af tekst, billeder, lyd, film, video eller i en eller anden installationsmæssig kombination af flere former. Museet for Samtidskunst er ofte blevet fremhævet som en af de kulturelle institutioner, der udfylder et stort hul i det ellers tæt besatte danske museumslandskab Museet har udstillet og arbejdet med danske samtidskunstnere som Lea Porsager, Esben Weile Kjær, Lilibeth Cuenca Rasmussen m.fl.

Referencer

Eksterne henvisninger 
 www.samtidskunst.dk - officiel website for Museet for Samtidskunst
 https://www.visitfjordlandet.dk/en/experiences/museet-for-samtidskunst/
 www.mfsk.dk - oversigt over Museet for Samtidskunsts samlinger  

Kunstmuseer i Danmark
Museer i Roskilde
Statsanerkendte museer i Danmark
Museer etableret i 1991
Zdeno Chára

Zdeno Chára (født d. 18. marts 1977 i Trenčín, Slovakiet) er en professionel slovakisk ishockeyspiller hvis foretrukne position på isen er back. Chára spiller i NHL for Washington Capitals for hvem han har været kaptajn siden oktober 2006. Med højden 2,06 meter er Chara den højeste spiller nogensinde i NHL. På grund af sin højde har Chára fået en særlig dispensation af NHL til at spille med en stav der er længere end reglerne foreskriver. Chára er den eneste spiller i NHL med en sådan undtagelse.

Karriere 
Chára, hvis far var en olympisk bryder, blev draftet af New York Islanders i 2. runde som nr. 56 i alt i 1996. I 2001 blev han sammen med Bill Muckalt og et 2. runde draft-valg tradet til Ottawa Senators for Alexei Yashin.

I 2003 blev Chára for første gang udtaget til NHL's All-star kamp. Her fik han registreret det næst-hårdeste skud efter Al MacInnis. I sæsonen 2003-04 blev Chára noteret for den tredje-bedste +/--statistik, kun overgået af Tampa Bay Lightnings Martin St. Louis og Vancouver Canucks' Marek Malik. Efter sæsonen blev han en af tre nominerede til James Norris Memorial Trophy, et trofæ der årligt gives til ligaens bedste back. Trofæet gik dog til New Jersey Devils' Scott Niedermayer.

Sommeren 2006 skrev Chára en 5-årig kontrakt til en samlet værdi af 37,5 millioner USD med Boston Bruins. Han blev inden sæsonen udnævnt til klubbens kaptajn, en position der havde været ledig siden Joe Thornton blev tradet til San Jose Sharks. Endnu en gang blev Chára udtaget til All-star-kampen hvor han blev noteret for det hårdeste skud med en hastighed på 161,6 km/t.

Sæsonen 2007-08 blev Cháras hidtil bedste rent statistisk med 17 mål og i alt 51 points. Efter sæsonen blev han for anden gang nomineret til James Norris Memorial Trophy.

Chára har repræsenteret Slovakiet ved VM i ishockey fem gange, samt en enkelt gang ved World Cup of Hockey.

Statistik

Eksterne links 

 Statistik fra eurohockey.net
 Statistik fra hockeydb.com

Ishockeyspillere fra Slovakiet
NHL-spillere
Boston Bruins
Personer fra Trenčín
Nessun dorma

"Nessun dorma" er en arie fra Giacomo Puccinis opera Turandot. Arien, hvis titel oversat fra italiensk betyder "Ingen må sove",
følger efter prinsesse Turandots befaling om, at alle ved hoffet skal bruge natten på at finde navnet på den ukendte prins Calàf. Han har udfordret den koldhjertede prinsesse Turandot til at gætte sit navn. Kan hun ikke det, skal de giftes. Calàf synger overbevist om, at deres anstrengelser vil være forgæves.

Det var nu afdøde Luciano Pavarottis signatursang. BBC brugte hans indspilning i forbindelse med VM i fodbold i Italien i 1990, og sangen opnåede popstatus.
Det blev benyttet i forboldsammenhænge igen i 2021, da Andrea Bocelli sang den ved åbningsceremonien for Europamesterskabet i fodbold 2020.

I Danmark har Peter Lindroos sunget arien.

Libretto 

Dansk oversættelse:

Prinsen:
Ingen må sove! ... Ingen må sove!
Selv du, prinsesse, i dit kolde værelse ser på stjernerne, der skælver af kærlighed og håb.
Men min hemmelighed er skjult inden i mig, mit navn skal ingen kende ... 
Nej! ... Nej! Mod dine læber skal jeg sige det når lyset bryder frem.
Og mit kys vil opløse stilheden som gør dig min! ...

Kvindekoret:
Ingen skal kende hans navn, og vi, ak, vi skal alle dø!

Prinsen:
Vig bort, oh nat! Stjerner, gå ned! Stjerner, gå ned!
Ved morgengry er sejren min!
Sejren min! Sejren min!

Noter

Eksterne links 
Pavarotti synger Nessun Dorma

Sange fra 1926
Thunderball (bog)

Thunderball (Domino) er den niende James Bond-bog af Ian Fleming. Den blev udgivet første gang i 1961.

Det er i denne bog læserne for første gang stifter bekendtskab med terrororganisationen SPECTRE og dens djævelske leder Ernst Stavro Blofeld.

Bogen er filmatiseret to gange. Første gang i 1965 som Thunderball og anden gang i 1983 som Never Say Never Again.

Plot 
Bond lever usundt og bliver af M sendt til kurstedet Shrublands. Her har et par sammenstød med den formentlig kriminelle grev Lippe. Hvad Bond ikke ved er, at grev Lippe er tilknyttet terrororganisationen SPECTRE, som planlægger at kapre et fly med to atombomber og følgende kræve løsepenge for ikke at detonere dem. Da kapringen har fundet sted (og Bond er udskrevet), sættes Bond på sagen. Svage spor peger mod Bahamas og SPECTRE-manden Emilio Largo, som Bond og hans gamle ven Felix Leiter ser nærmere efter i sømmene.

James Bond-bøger
Boel

Boel har flere betydninger:
 Boel (kvindenavn) afledt af Bodil.
 Boel er et efternavn, der stammer fra det gamle danske bol. Kendte personer med navnet:
 Hanne Boel, dansk sanger.
 Jeanne Boel, dansk skuespiller.
 Mariann Fischer Boel, dansk politiker og EU's landbrugskommissær.
 Boel (jordenhed)
Cand.scient.techn.

Cand.scient.techn. (forkortelse for candidatus/candidata scientiarum technologiae) er en titel, der tildeles kandidater af tekniske og naturvidenskablige uddannelsesforløb. Titlen er indført med den nuværende uddannelsesbekendtgørelse.

Noter

Kandidater
Videregående uddannelser i Danmark
Kandidatgrader
The Spy Who Loved Me (bog)

The Spy Who Loved Me (Jeg elskede James Bond) er den tiende i serien af James Bond-bøger af Ian Fleming. Den udkom første gang i 1962. Bogen adskiller sig markant fra de øvrige bøger i serien ved, at fortælleren er den kvindelige hovedperson.

Plot 
Vivienne Michel er alene på et motel, der skal lukkes for vinteren. Hun tilbringer tiden med at fortælle læseren sin livshistorie. Men ved vejs ende dukker et par skurke op ved motellet i et skummelt ærinde. Men så viser James Bond sig.

Filmen og den anden bog 
I 1977 lancerede EON Productions The Spy Who Loved Me som den tiende James Bond-film. Ifølge aftale med Ian Fleming måtte man kun bruge titlen fra bogen, så til  handlingen måtte en ny historie skabes. Den blev skrevet af Christopher Wood, der skrev en ny bog, James Bond, The Spy Who Loved Me baseret på filmmanuskriptet.

James Bond-bøger
Bad Gastein

Bad Gastein (indtil 1996 stavet Badgastein) er en østrigsk kommune og kurlandsby beliggende i midten af nationalparken Hohe Tauern i Gasteinerdalen i delstaten Salzburg. Byen ligger 1.000 m over havets overflade.

Mens byen om sommeren tiltrækker mange vandrere, er den i vinterhalvåret et populært skisportssted. Skibakkerne i området findes i mange niveauer, om end det er de røde bakker, der dominerer. I 1958 dannede byen rammen om verdensmesterskaberne i alpint skiløb.

Frederik Vilhelm 1. af Preussen besøgte ofte Bad Gastein.

Eksterne henvisninger
On Her Majesty's Secret Service (bog)

On Her Majesty's Secret Service (Spillet er ude, James Bond / I hendes Majestæts hemmelige tjeneste) er den 11. af James Bonds bøger af Ian Fleming. Den udkom i 1963.

Bogen blev filmatiseret i 1969 som den 6. film i EON Productions' serie om James Bond.

Plot 
Bond er på en tilsyneladende håbløs jagt på Blofeld og SPECTRE, da han i Frankrig støder på Tracy Draco og hendes far, gangsterchefen Marc-Ange Draco. Marc-Ange oplyser, at Blofeld er i Schweiz. Det samme har det britiske ordenskapitel fundet ud af, for Blofeld har søgt om retten til en grevetitel. Under dække af at være repræsentant for ordenskapitlet sendes Bond til Schweiz for at se, hvilke uhyrligheder Blofeld denne gang har gang i.

James Bond-bøger